**ОБЛАСТЕН СЪВЕТ НА:**

**СЪЮЗ НА ОФИЦЕРИТЕ И СЕРЖАНТИТЕ ОТ ЗАПАСА И РЕЗЕРВА**

**СЪЮЗА НА ВЕТЕРАНИТЕ ОТ ВОЙНИТЕ НА БЪЛГАРИЯ**

**ВОЕНЕН КЛУБ**

**БУРГАС**

УВАЖАЕМИ РОДИТЕЛИ И УЧИТЕЛИ,

УВАЖАЕМИ УЧЕНИЦИ,

Организационният комитет на Националния конкурс

/с международно участие/ за детско и ученическо творчество

**„НА МИРА В СВЕТА”**

 ОБЯВЯВА НАЧАЛОТО НА ОСМОТО ИЗДАНИЕ

 НА КОНКУРСА 2023-2024 г.

 НА ТЕМА :

**„АЗ И МИРЪТ“**

Първите седем издания на конкурса ни донесоха огромна радост и ни убедиха, че има смисъл да даваме простор на мисли и въображение в името на една идея, вечна като живота. Мирът е наша потребност, без която не бихме имали нито живота си, нито планетата си Земя. Отговорността да опазим мира е наш общ дълг - на човечеството и на всеки един от нас.

Времето в което живеем е динамично, сложно. То изисква нашата будна съвест и позиция в защита на световния мир, за да има полет на мечтите, приятелски подадени ръце, политнали хвърчила и гълъби, изпълнили простора с всеобщата надежда – мир на планетата Земя.

За предстоящото осмо поредно провеждане на конкурса темата е предложена и избрана /чрез гласуване/ от деца. Тя предполага размисъл в посока: ние и мирът, аз и мирът – порив за бъдеще, отговорност, задължение, щастие, безвремие и леност, цел, условие за живот, смисъл, борба, дипломация,надежда за планетата….. и т.н. Простичко казано и трудно, простор за избор и вдъхновение.

Организационният комитет на конкурса отправя към всички покана за участие. Тази благородна надпревара ще бъде нашият призив за мир, и отговорност. Успехът отново ще е общ.

Предварително благодарим на всички учители и родителите, с които заедно ще помогнем на нашите малки и по-големи деца да бъдат стойностни хора.

БЪДЕТЕ ЗДРАВИ! ДЕРЗАЙТЕ!ПОПЪТЕН ВЯТЪР!

Съгласувал: Бр. генерал В. Джелебов,

 Контраадмирал Г. Мотев

|  |  |
| --- | --- |
| 06. 12. 2023 г. гр. Бургас | Ася Бороджиева,Председател на Обл. организация на СВВБ - Бургас |